ওয়েন চিরোম্বি
ওয়েন চিরোম্বি (জন্ম: ৩০ মার্চ, ১৯৭৩) রোডেশিয়া প্রজাতন্ত্রের সলিসবারি এলাকায় জন্মগ্রহণকারী জিম্বাবুয়ের আন্তর্জাতিক আম্পায়ার। ২০০৫ সালে প্রথম-শ্রেণীর ক্রিকেটের মাধ্যমে তিনি সর্বপ্রথম ক্রিকেট খেলায় আম্পায়ারিত্ব করেন। ২০১০ সালে আন্তর্জাতিক ক্রিকেট অঙ্গনে খেলা পরিচালনার সাথে জড়িত হন। ১ জুন, ২০১০ তারিখে বুলাওয়েতে অনুষ্ঠিত জিম্বাবুয়ে ও আয়ারল্যান্ডের মধ্যকার একদিনের আন্তর্জাতিকে আম্পায়ার হিসেবে তার অভিষেক ঘটে। তিনি এ পর্যন্ত ১৩টি একদিনের আন্তর্জাতিক ক্রিকেট ও ৮টি টুয়েন্টি২০ আন্তর্জাতিক খেলা সফলভাবে পরিচালনা করেছেন।